《词变 四犯令 其三十四 变滴滴金》
清代·丁澎

客醉调筝哀白发。催歌新按拍。折花将劝双樽月。江枫映、花溪折。

碧水秋声霜沥淅。空庭闲落叶。密烟寒绕青山寂。船归处、啼鸦夕。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。